钦定古今图书集成/明伦汇编/氏族典/第426卷 > 《郑樵通志》 > 蹇义
## 钦定古今图书集成/明伦汇编/氏族典/第426卷 > 《郑樵通志》 > 蹇义

按《明外史蹇义传》：“义字宜之，巴人。初名瑢。洪武十八
年进士，授中书舍人，奏事辄称旨。帝问：‘汝蹇叔后乎’？
瑢顿首不敢对。帝嘉其笃诚，为更名义。建文帝即位超擢吏部右侍郎。燕师入，率先迎附，迁左侍郎，进尚
书。永乐二年兼太子詹事。七年，帝巡北京，命辅皇太
子监国。义熟典故，达治体，军国事皆倚办。十九年敕”
廷臣巡行天下，义巡应天诸府。仁宗即位，进少保，寻
进少傅、少师。寻命监修《太宗实录》。义视夏原吉尢重
厚，慎择郡守，考察明恕，号为称职。英宗即位，斋宿得
疾。卒。谥忠定。